|  |  |
| --- | --- |
| IAF MD 12:2013 |  |
|  | ***IAF* obligātais dokuments** |
| A picture containing shape  Description automatically generated | **Starptautiskais akreditācijas forums** |

**Sertifikācijas darbību novērtēšana attiecībā uz pārrobežu akreditāciju**

**1. izdevums**

**IAF MD 12: 2013**

|  |  |  |
| --- | --- | --- |
| Izdots: 2013. gada 4. septembris | Piemērošanas datums: 2014. gada 4. septembris | IAF MD 12:2013, 1. izdevums |
| © Starptautiskais akreditācijas forums, 2013 |

Starptautiskais akreditācijas forums (*IAF*) izstrādā sīkus kritērijus attiecībā uz atbilstības novērtēšanas pakalpojumus sniedzošo institūciju akreditāciju, un šāda akreditācija veicina tirdzniecību un mazina pieprasījumu īstenot daudzkārtējas atbilstības novērtēšanas darbības.

Akreditācija mazina riskus uzņēmumiem un to klientiem, garantējot, ka akreditētas atbilstības novērtēšanas institūcijas (*CAB*) ir kompetentas veikt darbu, ko tās uzņemas savā akreditācijas jomā. Akreditācijas institūcijām (*AB*), kas ir *IAF* locekles, un *CAB*, ko tās akreditē, ir jāpilda attiecīgie starptautiskie standarti un piemērojamie *IAF* piemērošanas dokumenti šo standartu saskaņotai piemērošanai.

*IAF* daudzpusējo atzīšanas nolīgumu (*MLA*) parakstījušās *AB* regulāri novērtē iecelta speciālistu grupa, lai nodrošinātu uzticamu šo institūciju akreditācijas programmu darbību. *IAF MLA* struktūra un darbības joma ir precizēta dokumentā IAF PR 4 “Structure of IAF MLA and Endorsed Normative Documents” [*IAF MLA* struktūra un apstiprinātie normatīvie dokumenti].

*IAF MLA* ir strukturēts piecos līmeņos. 1. līmenī ir noteikti obligātie kritēriji, kas piemērojami visām *AB*, ISO/IEC 17011. 2. līmeņa darbības(-u) un attiecīgā(-o) 3. līmeņa normatīvā(-o) dokumenta(-u) apvienojums ir *MLA* galvenā darbības joma, savukārt 4. līmeņa (ja atbilstīgi) un 5. līmeņa attiecīgo normatīvo dokumentu apvienojums ir *MLA* pakārtotā darbības joma.

* *MLA* galvenajā darbības jomā ietilpst darbības, piemēram, produkta sertifikācija un saistītie obligātie dokumenti, piemēram, ISO/IEC 17065. Apliecinājumi, ko veic *CAB* galvenās darbības jomas līmenī, tiek uzskatīti par vienlīdz uzticamiem.
* *MLA* pakārtotajā darbības jomā ietilpst atbilstības novērtēšanas prasības, piemēram, ISO 9001, un, ja atbilstīgi, – shēmas īpašas prasības, piemēram, ISO/TS 22003. Apliecinājumi, ko veic *CAB* pakārtotās jomas līmenī, tiek uzskatīti par līdzvērtīgiem.

*IAF MLA* nodrošina uzticamību, kas nepieciešama, lai tirgus atzītu atbilstības novērtēšanas rezultātus. Apliecinājumi, ko saskaņā ar *IAF MLA* ir izdevusi institūcija, kuru ir akreditējusi *IAF MLA* parakstītāja *AB*, var tikt atzīti visā pasaulē, tādējādi veicinot starptautisko tirdzniecību.

|  |  |
| --- | --- |
| 1. izdevumsSagatavoja: *IAF* Tehniskā komiteja |  |
| Apstiprināja: *IAF* locekļiIzdošanas datums: 2013. gada 4. septembrisKontaktpersona informācijas pieprasījumiem: Elva Nilsena [*Elva Nilsen*]*IAF* korporācijas sekretāre | Datums: 2012. gada 9. novembrisDatums: 2013. gada 13. augustsPiemērošanas datums: 2014. gada 4. septembris |
| Tālrunis: +1 613 454-8159E-pasts: secretary@iaf.nu |  |

**IEVADS ATTIECĪBĀ UZ *IAF* OBLIGĀTAJIEM DOKUMENTIEM**

Šajā dokumentā vēlējuma un vajadzības izteiksmi lieto, lai norādītu atzītus standarta prasību izpildes līdzekļus[[1]](#footnote-1). Atbilstības novērtēšanas institūcija (*CAB*) var prasības izpildīt līdzvērtīgā veidā, ar nosacījumu, ka tā to var pierādīt akreditācijas institūcijai (*AB*). Šajā dokumentā vajadzības un īstenības izteiksmi lieto, lai norādītu noteikumus, kas, atainojot attiecīgā standarta prasības, ir obligātie noteikumi[[2]](#footnote-2).

**SATURA RĀDĪTĀJS**

[1. IEVADS 5](#_Toc103700970)

[2. DEFINĪCIJAS 5](#_Toc103700971)

[3. IEVIEŠANA 5](#_Toc103700972)

[3.1. Datu vākšana 5](#_Toc103700973)

[3.2. Vērtēšanas programma 6](#_Toc103700974)

[3.3. Sākotnējā vērtēšana 7](#_Toc103700975)

[3.4. Uzraudzība un atkārtota vērtēšana 8](#_Toc103700976)

[A PIELIKUMS (INFORMATĪVS) 9](#_Toc103700977)

***IAF* OBLIGĀTAIS DOKUMENTS SERTIFIKĀCIJAS DARBĪBU NOVĒRTĒŠANAI ATTIECĪBĀ UZ PĀRROBEŽU AKREDITĀCIJU**

# 1. IEVADS

1.1. Šis dokuments ir obligāts, lai saskanīgi piemērotu ISO/IEC 17011:2004 standarta 7. punktu saistībā ar to, kā akreditācijas institūcija (*AB*) novērtē atbilstības novērtēšanas iestādes (*CAB*), kuras veic sertifikāciju ārpus valsts, kurā tām ir galvenais birojs. Pārrobežu akreditācijas aspekti, kas attiecas uz *IAF* daudzpusējo atzīšanas nolīgumu (*MLA*) parakstījušo *AB* sadarbību, ir aplūkoti IAF ML 4 dokumentā.

1.2. ISO/IEC 17011 standarta 7.5.7. un 7.5.8. punktā ir norādītas prasības akreditācijas institūcijām, kas veic novērtēšanu vietās, kurās tiek veiktas pamatdarbības. Pamatdarbības ir definētas IAF/ILAC A5 dokumenta 7.5. punktā. Šajā dokumentā ir ņemts vērā, ka *AB* pienākums ir pārliecināties, ka visas *CAB* darbības, kas ietilpst šīs *AB* akreditācijas jomā, nevis tikai pamatdarbības, atbilst visām attiecīgo atbilstības novērtēšanas standartu prasībām neatkarīgi no tā, kurā pasaules daļā šīs darbības tiek veiktas.

1.3. Šajā dokumentā ir ņemts vērā tas, ka var būt darbības, kas netiek veiktas fiksētās biroja atrašanās vietās, bet personāls tās var veikt attālināti, izmantojot *CAB* informācijas tehnoloģiju (IT) sistēmu.

# 2. DEFINĪCIJAS

**2.1. Akreditācijas institūcija**

Akreditācijas institūcija, kas ir *IAF* locekle.

**2.2. Biroja fiksētā atrašanās vieta**

Pastāvīgas telpas, kurās *CAB* uzdevumā tiek veiktas un/vai vadītas sertifikācijas darbības, neatkarīgi no *CAB* atrašanās vietas un saiknes ar *CAB*.

**2.3. Citas darbības**

Sertifikācijas funkcijas, kas nav pamatdarbības.

**2.4. Attālināti strādājošais personāls**

Fiziskas personas, kas var būt iekšējs vai ārējs personāls un kas *CAB* uzdevumā veic sertifikācijas darbības, bet nestrādā biroja fiksētā atrašanās vietā.

# 3. IEVIEŠANA

# 3.1. Datu vākšana

*AB* pieprasa, lai tās akreditētā *CAB* norādītu:

* + - valstis, kurās ir izdoti akreditētie sertifikāti, un katrā valstī izdoto sertifikātu skaitu;
		- valstis, kurās *CAB* darbojas no biroja fiksētās atrašanās vietas, kurā tiek veiktas visas sertifikācijas darbības;
		- valstis, kurās *CAB* ir attālināti strādājošais personāls, kas veic visas sertifikācijas darbības;
		- to, kuras biroja fiksētās atrašanās vietas ir atbildīgas par IAF/ILAC A5 definēto pamatdarbību veikšanu un/vai vadīšanu vai no kurām tiek vadīts personāls, kas attālināti veic pamatdarbības, un
		- to, kādā kārtībā *CAB* vada visas darbības, kas tiek veiktas no fiksētas biroja atrašanās vietas ārvalstīs vai ko veic attālināti strādājošais personāls.

***Piezīme.*** *Šo informāciju norāda nevis nolūkā piešķirt CAB atļauju izsniegt sertifikātus kādā konkrētā valstī, bet lai AB varētu plānot savu CAB novērtēšanas programmu, pamatojoties uz aktuālām zināšanām par visu ģeogrāfisko tvērumu, kurā CAB veic akreditētās darbības.*

# 3.2. Vērtēšanas programma

*AB* izstrādā vērtēšanas programmu kārtējam akreditācijas periodam, kas ļauj tai apstiprināt, ka *CAB* izpilda attiecīgā(-o) atbilstības novērtēšanas standarta(-u) prasības *CAB* akreditācijas jomā, neatkarīgi no tā, kur tiek veiktas sertifikācijas darbības.

***Piezīme.*** *Novērtējuma rezultātā AB var nolemt ierobežot vai sašaurināt CAB akreditācijas jomu, attiecinot to tikai uz noteiktām ģeogrāfiskām teritorijām vai biroja fiksētām atrašanās vietām.*

Programmu izstrādā tā, lai tiktu norādītas vērtējamās darbības un pamatdarbības un valstis, kurās tās tiek veiktas un/vai vadītas, ņemot vērā šādus aspektus:

* + - *CAB* un tās ārvalstu struktūru un meitasuzņēmumu saikni;
		- kādā kārtībā *CAB* vada savas ārvalstu sertifikācijas darbības;
		- vai *CAB* ir akreditējusi vietējā *AB*;
		- cik daudz katrā valstī ir biroja fiksēto atrašanās vietu, kas veic sertifikācijas darbības;
		- cik daudz katrā valstī ir darbinieku, kas attālināti veic sertifikācijas darbības;
		- kur tiek veiktas un vadītas pamatdarbības vai no kurienes tiek vadīts personāls, kas attālināti veic pamatdarbības;
* kāds ir veikto sertifikācijas darbību klāsts, kur tās tiek veiktas un no kurienes tiek vadīts attālināti strādājošais personāls;
* cik efektīvi *CAB* vadība kontrolē sertifikācijas darbības;
* vai ir pieejami *CAB* pieraksti;
* vai intervijai ir pieejams izraudzīts *CAB* personāls (iekšējais un ārējais);
* cik daudz sertifikātu ir izdots konkrētā fiksētajā biroja atrašanās vietā;
* kādām shēmām ir piešķirta sertifikācija konkrētā fiksētajā biroja atrašanās vietā;
* kur biroja fiksētā atrašanās vieta vada citas biroja fiksētās atrašanās vietas vai attālināti strādājošo personālu ārpus savas valsts robežām;
* cik daudzas valstis aptver attālināti strādājošais personāls un kā tas tiek vadīts;
* kādus riskus rada veiktās un/vai vadītās darbības un kur tās tiek veiktas un/vai vadītas (piezīme – tās var nebūt pamatdarbības);
* vai *AB* ir spēja vadīt novērtēšanu attālināti;
* kādi ir sociālie un kultūras aspekti katrā valstī;
* sūdzību skaits un veids;
* cik efektīva ir *CAB* pārraudzība, kontrolējot savas ārvalstīs veiktās sertifikācijas darbības, tostarp iekšējos auditus, ko tā veic biroja fiksētajās atrašanās vietās, un
* vai ir pierādījumi par sliktu praksi, piemēram, tirdzniecības personāls ir sniedzis sagrozījumus, ir neatbilstošas attiecības ar konsultantiem vai CAB uzraudzība ir neefektīva.

*AB* vērtēšanas programmu katru gadu pārskata, lai tiktu ņemtas vērā 3.1. punktā sniegtās informācijas izmaiņas un minēto faktoru izmaiņas.

Lielāka nozīme ir personālam, kas veic un vada sertifikācijas darbības, nekā tam, kur šīs darbības tiek veiktas. Vērtēšanas programmā būtu jāiekļauj noteikums, ka ir jāintervē *CAB* personāla (iekšējā un ārējā personāla) reprezentatīva izlase, lai *AB* varētu apstiprināt, ka *CAB* sertifikācijas darbības neatkarīgi no tā, kur tās tiek veiktas, atbilst attiecīgā(-o) atbilstības novērtēšanas standarta(-u) prasībām.

Var izmantot attālinātu vērtēšanu, nevis veikt vērtēšanu uz vietas, ja vien šādu novērtējumu rezultāti ir līdzvērtīgi uz vietas veikto novērtējumu rezultātam.

# 3.3. Sākotnējā vērtēšana

Veicot *CAB* sākotnējo vērtēšanu, neatkarīgi no tā, kāda ir biroja fiksētās atrašanās vietas saikne ar *CAB*, novērtē visus birojus, kur tiek veiktas un/vai vadītas pamatdarbības un no kurienes tiek vadīts personāls, kas attālināti veic pamatdarbības, un/vai kur tiek turēti pieraksti.

Ja atbilstīgi, veicot sākotnējo vērtēšanu, neatkarīgi no tā, kāda ir biroja fiksētās atrašanās vietas saikne ar *CAB*, novērtē arī atlasītus birojus, kur tiek veiktas citas darbības, kurām ir piemērojamas attiecīgā(-o) atbilstības novērtēšanas standarta(-u) prasības, vai no kurienes tiek vadīts personāls, kas veic šīs darbības.

Attiecībā uz darbības jomas paplašinājumiem *AB* nosaka vērtēšanas programmu, ņemot vērā 3.2. punktā norādītos faktorus un to, vai tiek paplašināta jauna galvenā joma, jauna pakārtotā joma vai akreditētā pakārtotā joma. Vērtēšanas programmā nav obligāti jāiekļauj katras biroja fiksētās atrašanās vietas apmeklējums.

# 3.4. Uzraudzība un atkārtota vērtēšana

Uzraudzības un atkārtotas vērtēšanas vajadzībām, neatkarīgi no tā, kāda ir biroja fiksētās atrašanās vietas saikne ar *CAB*, katru šo biroju, kurā tiek veiktas un/vai vadītas pamatdarbības vai no kura tiek vadīts personāls, kas attālināti veic pamatdarbības, un/vai kur tiek turēti pieraksti, novērtē vismaz vienu reizi katrā akreditācijas ciklā un saskaņā ar *AB* vērtēšanas programmu.

*AB* izstrādā procedūru, saskaņā ar ko tiek atlasītas biroja fiksētās atrašanās vietas (tostarp attālināti strādājošais personāls), no kurām tiek veiktas citas darbības vai no kurām tiek vadīts personāls, kas veic šīs darbības. Šai procedūrai ir jābūt tādai, lai nodrošinātu, ka noteiktā termiņā tiek novērtēts reprezentatīvs šo atrašanās vietu skaits.

*IAF* obligātā dokumenta sertifikācijas darbību novērtēšanai attiecībā uz pārrobežu akreditāciju beigas.

# A PIELIKUMS (INFORMATĪVS)

Šajā informatīvajā pielikumā ir sniegti daži piemēri, kādu veidu saikne var būt *CAB* ar savām ārvalstu struktūrām un meitasuzņēmumiem.

Reģionālais meitasuzņēmums, kas kontrolē vai vada vairākus meitasuzņēmumus, pieder pilnībā vai pieder vairākums (pieder daļēji).

***Piezīme.*** *Tā var būt atsevišķa struktūra, kas CAB pieder pilnībā vai pieder vairākums (pieder daļēji).*

Pilnībā vai ar vairākumu (daļēji) *CAB* piederošs meitasuzņēmums vai *CAB* filiāle savā valstī vai citā valstī.

***Piezīme.*** *Tā var būt atsevišķa struktūra, kas CAB pieder pilnībā vai pieder vairākums (pieder daļēji).*

Kopuzņēmums, kurā *CAB* ir partnere.

Pilnībā vai ar vairākumu (daļēji) piederošs kopuzņēmuma meitasuzņēmums.

***Piezīme.*** *Tā var būt atsevišķa struktūra, kas kopuzņēmumam pieder pilnībā vai pieder vairākums (pieder daļēji).*

*CAB* pārstāvniecība, aģentūra, franšīze vai tirdzniecības birojs, pilnībā vai ar vairākumu (daļēji piederošs) *CAB* vai kopuzņēmuma meitasuzņēmums.

Jebkura atsevišķa struktūra, kurai ir līgumattiecības ar *CAB* par sertifikācijas darbību veikšanu.

# Sīkāka informācija

Sīkāku informāciju par šo dokumentu vai citiem *IAF* dokumentiem var saņemt, sazinoties ar jebkuru *IAF* locekli vai ar *IAF* sekretariātu.

*IAF* locekļu kontaktinformācija ir sniegta *IAF* tīmekļa vietnē http://www.iaf.nu.

**Sekretariāts:**

*IAF* korporācijas sekretāre

Tālrunis: +1 613-454-8159

E-pasts: secretary@iaf.nu

1. Tulkotāja piezīme. Tekstā angļu valodā šis komentārs attiecas uz konstrukcijām ar “should”. [↑](#footnote-ref-1)
2. Tulkotāja piezīme. Tekstā angļu valodā šis komentārs attiecas uz konstrukcijām ar “shall”. [↑](#footnote-ref-2)